CELEX: 62016CN0627
Language: sk
Date: 2016-12-05 00:00:00
Title: Vec C-627/16: Návrh na začatie prejudiciálneho konania, ktorý podal Tribunal Administrativo e Fiscal de Viseu (Portugalsko) 5. decembra 2016 – João Ventura Ramos/Fundo de Garantia Salarial

6.3.2017   
            
            
               SK
            
            
               Úradný vestník Európskej únie
            
            
               C 70/8
            
         Návrh na začatie prejudiciálneho konania, ktorý podal Tribunal Administrativo e Fiscal de Viseu (Portugalsko) 5. decembra 2016 – João Ventura Ramos/Fundo de Garantia Salarial
   (Vec C-627/16)
   (2017/C 070/13)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Administrativo e Fiscal de Viseu
   
      Účastníci konania pred vnútroštátnym súdom
   
   
      Žalobca: João Ventura Ramos
   
      Žalovaný: Fundo de Garantia Salarial
   
      Prejudiciálne otázky
   
   
               1.
            
            
               Je prekluzívna lehota uplatniteľná na podanie žiadosti o zaplatenie dlžných mzdových pohľadávok záručnou inštitúciou pre zamestnancov v zmysle článku 11 smernice Európskeho parlamentu a Rady 2008/94/ES (1) z 22. októbra 2008 o ochrane zamestnancov pri platobnej neschopnosti ich zamestnávateľa výhodnejšia, ak je zaručené vyplatenie takých mzdových pohľadávok iba ak je žiadosť podaná záručnej inštitúcii v lehote jedného roka odo dňa nasledujúceho po dni, keď bola pracovná zmluva ukončená, alebo by bola výhodnejšia, ak by sa lehota počítala od dátumu keď sa začne konanie o platobnej neschopnosti, keďže záručná inštitúcia garantuje vyplatenie takých pohľadávok zamestnanca, ktoré sa stali splatnými počas šiestich mesiacov predchádzajúcich začatiu tohto konania?
            
         
               2.
            
            
               Pokiaľ zamestnanec nedodržal lehotu z dôvodov za ktoré nezodpovedá, musia právne predpisy členských štátov podľa článku 11 smernice Európskeho parlamentu a Rady 2008/94/ES z 22. októbra 2008 stanoviť dodatočnú lehotu na podanie žiadosti, pokiaľ zamestnanec preukáže, že nie je zodpovedný za nedodržanie prekluzívnej lehoty?
            
         
      (1)  Ú. v. EÚ L 283, 2008, s. 36.